text: thumb (грек. sapros шіріген және tropіc қорек) жануарлар өлекселері немесе тірі организмдердің қоршаған ортаға бөліп шығаратын қалдықтарымен қоректенетін гетеротрофты организмдер. сапротрофтар органик. қосылыстарды минералдарға айналдырып, табиғатта болатын биол. айналымда ең негізгі тізбекті құрайды. сапротрофтарға бактериялар, актиномицеттер, сондай-ақ сапрофиттер (кейбір жоғары сатыдағы өсімдіктер, соның ішінде паразитті гүлді өсімдіктер, балдырлардың кейбір түрлері) жатады. сапротрофты жануарлар (сапрофагтар) қатарына жәндіктерді (қоңыздар, теріжегіштер, қи қоңыздары, кейбір шыбындардың дернәсілдері, т.б.), жауын құртын, (бүйірімен жүзушілер, өзен шаяны, т.б.), кейбір сүтқоректілер (қорқау қасқыр, т.б.) мен құстарды (құмай, қарға) жатқызуға болады. жартылай сапрофагтарға көптеген жыртқыштар мен қорек талғамайтын жануарлар жатады. суда тіршілік ететін сапротрофтар суды биол. жолмен тазартуға қатысады, ал топырақтағы сапротрофтар топырақ түзілуде, оның құнарлылығын арттыруда маңызды рөл атқарады.